Marinda kry 11 keer lewenslank plus nog 115 jaar | Netwerk24
Deur Jana Marx 16 Mei 2018 11:55
Marinda Steyn (51), vriendin van die vermeende baasbrein agter die sogenaamde Krugersdorp afspraakmoorde, is is gevonnis tot 11 keer lewenslank en nog 115 jaar.
Marinda Steyn gaan lewenslank tronk toe vir haar aandeel in die sogenaamde Krugersdorp-afspraakmoorde. Foto: Felix Dlangamandla
Sy het Woensdagoggend in die hooggeregshof in Johannesburg skuld beken op feitlik al die aanklagte teen haar. Dit sluit in moord, rampokkery, aanranding met die doel om ernstig te beseer en die onwettige besit van ’n vuurwapen.
Sy het skuldig gepleit, kort nadat haar seun Le Roux (22), tot 25 jaar effektiewe tronkstraf gevonnis is. Hy het onder meer skuld beken op sewe moorde en word nou ’n staatsgetuie.
Die twee veroordeelde moordenaars het afgestaan en die verhoor van Cecilia Steyn (36), die vermeende baasbrein, asook Zak Valentine (32) en Marinda se dogter, Marcel Steyn (19), hervat op 8 Oktober.
Die vyf beskuldigdes het verskyn op aanklagte wat verband hou met 11 moorde sedert 2012 tot 2016.
John Barnard (42), die sesde beskuldigde dien reeds sedert 2016 tronkstraf van 20 jaar uit op voorwaarde dat hy teen sy medebeskuldigdes getuig. Hy het skuld beken op 13 aanklagte wat wissel van roof tot moord.
Meer oor: Marinda Steyn | Krugersdorp | Gevonnis | Afspraakmoorde
Afspraakmoorde: Man sit 25 j.